รองนายกรัฐมนตรี สั่งการแถลงข่าวน้ำท่วมทุกวัน เพื่อให้ประชาชนทราบข้อมูล ยืนยันรัฐบาลส่งทหาร 4,000 นายดูแลตลอด
รองนายกรัฐมนตรี สั่งการแถลงข่าวน้ำท่วมทุกวัน เพื่อให้ประชาชนทราบข้อมูล ยืนยันรัฐบาลส่งทหาร 4 พันนายดูแลตลอดพลเอก ประวิตร วงษ์สุวรรณ รองนายกรัฐมนตรี สั่งการกระทรวงมหาดไทยและหน่วยงานที่เกี่ยวข้อง จัดแถลงข่าวถึงสถานการณ์อุทกภัยและการให้ความช่วยเหลือประชาชนทุกวัน เพื่อให้ประชาชนได้รับทราบความก้าวหน้า พร้อมยืนยันภาครัฐให้ความช่วยเหลือประชาชนเต็มที่ มีทหารกว่า 4,000 นาย ลงพื้นที่เข้าช่วยเหลือและอำนวยความสะดวกให้กับประชาชน เพื่อบรรเทาความเดือดร้อนในพื้นที่ประสบภัย ซึ่งไม่ใช่เจ้าหน้าที่ไม่เข้าไปช่วยเหลือ ตามที่มีความเข้าใจคลาดเคลื่อน ส่วนกรณีที่ประชาชนบริจาคผ่านภาคประชาชนแทนภาครัฐ เพราะไม่มั่นใจว่าเงินบริจาคจะถึงประชาชนโดยเร็วนั้น พลเอก ประวิตร กล่าวให้ความเชื่อมั่นว่า เงินบริจาคผ่านรัฐบาลจะส่งถึงประชาชนอย่างแน่นอน โดยในช่วงเย็นวันนี้ตนเองและคณะรัฐมนตรี จะไปรับโทรศัพท์ในงานรับบริจาคช่วยเหลือผู้ประสบภัยของรัฐบาลด้วยสำหรับการจัดงานเลี้ยงพรรคร่วมรัฐบาลหลังปิดสมัยประชุมสภาฯ ได้เลื่อนออกไปก่อน เนื่องจาก ส.ส.ลงพื้นที่ช่วยเหลือน้ำท่วม ส่วนในวันพรุ่งนี้ตนเองก็จะเข้าร่วมการประชุมสภาผู้แทนราษฏร ในการอภิปรายทั่วไปแบบไม่ลงมติ กรณี ครม.ถวายสัตย์ปฏิญาณ ไม่ครบถ้วนและการแถลงนโยบายรัฐบาลต่อรัฐสภาที่ไม่ชี้แจงแหล่งที่มาของงบประมาณ